સંશોધનોના પરિણામે તુવેરનો પાક ૧૨૦ થી ૧૫૦ દિવસના ટૂંકા સમયગાળામાં પાકી જાય તેવી વહેલી પાકતી જાતો તૈયાર કરવામાં આવેલ છે જે હેક્ટરે ૧૫૦૦ થી ૨૦૦૦ કિલો જેટલું ઉત્પાદન આપવાની ક્ષમતા ધરાવે છે. આ જાતો વહેલી પાકે છે એટલું જ નહી સાથે સાથે વધુ ઉત્પાદન પણ આપ છે. વહેલી પાકતી જાતો બહુપાક અને આંતરપાક પધ્ધતિ માટે અનુકૂળ હોવાથી ખેડૂતોને તેની ખેતીમાં બહુ નફો આપે છે. આ જાતો વહેલી પાકતી હોવાથી સુકારો અને વંધ્યત્વનો રોગ આવતા પહેલા પાકીને તૈયાર થઈ જાય છે, તેથી આવા રોગોથી આ જાતો બચી જાય છે.